978-84-9846-767-3
L’actual crisi no és només una crisi economicofinancera. És una crisi de la humanitat. El sistema que dirigeix en aquests moments el funcionament del món és objectivament inhumà: porta una minoria de poderosos a un benestar insensat i deshumanitzador, i destrueix la vida d’immenses majories d’éssers humans indefensos. La raó ha quedat segrestada: no es pregunta pels fins, no es parla del sentit que té la història de la humanitat ni de quin és el lloc de l’ésser humà a la Terra. El sistema fa impossible el consens dels pobles i les cultures per posar en el centre la raó del bé comú de la comunitat humana en una Terra que sigui la casa de tothom.